open-index/open-wikipedia-markdown huggingface dataset:
Փոփ-իթ

մինի|162x162пкс|Փոփ-իթ
**Փոփ-իթ** ( - «պայթեցրու սա»), հակասթրես խաղալիք, որը 2021 թվականին մեծ ճանաչում է ստացել երեխաների և դեռահասների շրջանում։

## Նկարագրություն
Սեղմման համար նախատեսված կիսագնդերով պլաստիկ կամ ռետինե խաղալիք է, որն առաջացնում է կտտոցի ձայն։
Այդ կիսագնդերը իրենց անվանումը ստացել են պղպջակաթերթերի նմանությամբ, որի պղպջակները կարելի է պայթեցնել ձայնով։

Փոփ-իթը հաճախ համեմատվում է սիմփլ-դիմփլ հակասթրես խաղալիքի հետ, որը, ի տարբերություն փոփ-իթի, ունի ավելի քիչ պղպջակներ և պլաստմասե մարմին։

Ռուսալեզու միջավայրում խաղալիքի այլընտրանքային անվան պատճառով (փոփ-իթ, ) այն օգտագործող մարդուն անվանում են «փոփիթեր»։

## Օգտագործում
Ըստ «Յանդեքս.Մարկետ վերլուծության»՝ փոփ-իթի գնորդների մեծ մասը 35-44 տարեկան կանայք են։

«Փոփիթերները» հաճախ խաղում են «ՏիկՏոկ»-ի համառոտ տեսանյութերի հոսթինգում։ Օրինակ՝ մեկնաբանություններում կռահում են որևէ թիվ, ինչից հետո փոփիթերը գնդակ է նետում, պտտում է խաղալիքը և սկսում հաշվել ու պայթեցնել պղպջակները մինչև հասնի գնդակով պղպջակին։ Եթե կռահված թիվը չի համապատասխանում գնդակի համարին, հետևորդը հաղթում է։

Բացի այդ փոփ-իթը կարելի է կիրառել նաև երկուսով զվարճանալու համար, բայց որոշ դեպքերում հարկավոր է զառ։ Խաղացողները հերթով նետում են այն և պայթեցնում այնքան պղպջակ, որքան ցույց է տալիս զառը։ Այն փոփիթերը, որը վերջում չի ունենում պայթեցնելու համար անհրաժեշտ պղպջակներ, պարտվում է։

## Քննադատություն
Հոգեբանական գիտությունների թեկնածու Նատալյա Նիկոլաևնա․ 
Բժշկական լրագրող Դարյա Սարգսյան․

## Տես նաև
* Սպիններ
* Բալիսոնգ
* Տերողորմյա

## Ծանոթագրություններ

Կատեգորիա:2019 հայտնված արտադրանքներ
Կատեգորիա:Խաղալիքներ
Կատեգորիա:Խաղալիքներ ըստ դարի
Լիաննա Ղազարյան

**Լիաննա Ղազարյան** ( ), Գյումրիի հավաքականի պաշտպանի և Հայաստանի կանանց հավաքականի կազմում հանդես եկող հայ ֆուտբոլիստ։

## Համաշխարհային կարիերա
Ղազարյանը Հայաստանի հավաքականի կազմում մասնակցել է 2020 թվականի մարտի 6-ին Լիտվայի դեմ ընկերական խաղում, որն ավարտվել է ոչ ոքի` 1:1 հաշվով։

## Ծանոթագրություններ

Կատեգորիա:Կանանց ֆուտբոլի պաշտպաններ
Կատեգորիա:Հայ կին ֆուտբոլիստներ
Սուրբ Սիոն եկեղեցի (Ծուղրութ)

**Սուրբ Սիոն եկեղեցի** (նաև՝ **Սուրբ Հակոբ եկեղեցի**), Հայ Առաքելական Սուրբ Եկեղեցի, գտնվում է Վրաստանի Սամցխե-Ջավախք մարզի Ախալցխայի շրջանում, Ախալցխայից 4 կմ դեպի հյուսիս-արևմուտք հայաբնակ Ծուղրութ գյուղում,,  կառուցվել է 19-րդ դարում։

Ծուղրութ գյուղի Սուրբ Սիոն եկեղեցին հիմնադրվել  է, և կառուցվել է 1830-ական թվականներին և այն եղել է փայտաշեն կառույց։  
Եկեղեցու հարավային պատին կա արձանագրություն, որտեղ ասվում է․

Ըստ արձանագրության 1881 թվականինհին հին եկեղեցու տեղը կառուցվել է նոր եկեղեցի։ Ըստ 1830-1840-ական թվականների արխիվների, ի սկզբանե եկեղեցին անվանվել է «Սուրբ Հակոբ», որից հետո 1875 թվականին արդեն իսկ հիշատակվում է «Սուրբ Սիոն» անունով։

1875 թվականի դրությամբ եկեղեցին վթարային էր և վերանորոգման կարիք ուներ։ Այստեղից հասկանում ենք որ եկեղեցին նախորդ վերակառուցման և վերաօծման ընթացքում ստացել է «Սուրբ Սիոն» անունը։  Իսկ արդեն նորակառույց եկեղեցին որը կառուցվել է 1881 թվականին  «Սուրբ Սիոն» անվամբ է։

Եկեղեցին բազիլիկ կառույց է, կառուցված է տուֆ տեսակի քարից, ունի մեկ մուտք, որը գտնվում է հարավային կողմում։
Եկեղեցում է պահվում Տպագիր Ճաշոց գրքերից, դրանց թվում է 1686 թվականի Վենետիկում լույս տեսած Ճաշոց գիրգը.

Ճաշոցի մի քանի ձեռագիր հիշատակումներից ևս․

Գյուղում է պահվում  Սուրբ  մագաղաթյա Ավետարան, որը գրվել է Հովհաննես Գրչի ձեռքով 974 թվականին, Ավետարանի էջերի քանակն է 395։
Ավետարանի վկայություններից մեկում ասվում է․ 

1830-ական թվականներին եկեղեցու հոգևորականն է եղել քահանա Ստեփան քհն. Տեր-Նահապետյանցը, իսկ 1851 թվականին եկեղեցու համար ձեռնադրվել է Մկրտիչ Տեր-Սարգսյանցը, նայև որպես դպիր է հիշատակվում Հովհաննես Ալեքսանյանը։

1904-1909-ական թվականներին եղել է Վարդան Հովհաննիսյան Վարդանյանցը ով ձեռնադրվել է 1896-ի ապրիլի 2-ին, իսկ 1917 թվականին  եղել է Եղիշե Տեր-Հակոբյանը։

2013 թվականի հոկտեմբերի 8-ին` եկեղեցու բակում կանգնեցվում է խաչքաչ և օծվում է։

## Ծանոթագրություններ

Կատեգորիա:Եկեղեցիներ այբբենական կարգով
Կատեգորիա:Ախալցխայի շրջանի հայկական առաքելական վանքեր և եկեղեցիներ
Կատեգորիա:19-րդ դարի հայկական վանքեր և եկեղեցիներ
Մարիամ Գրիգորյան

**Մարիամ Գրիգորյան** (), հայ դերասանուհի։

## Կենսագրություն
Մարիամ Գրիգորյանը ծնվել է 1985 թվականի օգոստոսի 13-ին Հայաստանի Էջմիածին քաղաքում։ Միջնակարգ կրթությունը ստացել է Տիգրան Մեծի անվան միջնակարգ դպրոցում։

2003 թվականից ուսումը շարունակել է Երևանի թատրոնի և կինոյի պետական ինստիտուտի դերասանական ֆակուլտետում։ Դերասանական առաջին քայլերն արել է Երևանի Պատանի հանդիսատեսի պետական թատրոնում։

Մարիամ Գրիգորյանը 2005 թվականից որպես դերասան աշխատանքի է անցել Հակոբ Պարոնյանի անվան երաժշտական կոմեդիայի պետական թատրոնում։ Նա աշխատել նաև Սոս Սարգսյանի անվան Համազգային թատրոնում։

## Հեռուստասերիալներ
* «Դժբախտ երջանկություն»
* «Իմ տունը քո տունն է»

## Հեռուստանախագծեր
* «Ընտանեկան պատմություններ»
* «Տնփեսա»

## Ներկայացումներ
* Ա. Ցագարելիի «Խանումի արարքները»-Սոնա
* Ն. Զարյանի «Արա Գեղեցիկ և Շամիրամ»-Նարե
*Դ. Դեմիրճյան «Ազգային խայտառակություն» - Քարտուղարուհի
* Վ. Ռոզովի «Երջանկություն թրոնելիս»-Տանյա
* Ղ. Աղայանի «Արեգնազան»- Աղավնի
*Ա. Օստրովսկի «Հարուստի աղջիկը տգեղ չի լինում կամ Բալզամինովի ամուսնությունը»- Խիմկա
*Ժ. Անույի «Շրջազգեստով գեներալները»-Դատավոր
*Ա. Այվազյան, Գ. Երիցյան «Ուշ լինի, նուշ լինի»- Մարթա
* Ա. Վամպիլովի «Ավագ որդին»- Նինա
* Ա. Այվազյանի «Չարենցի ուղղիչ տունը»-Ռուս աղջիկ` Լյուբա
* Ա. Կուրեյչիկի «Զգուշացե՛ք, կանայք են»-Մարիսաբել
* Վ. Կոբյակովի «Սիրո զոհեր»- Էլվիրա
* Տ. Չուխաճյանի «Կարինե»- Շուշան
*Ա. Վոլոլդինի «Սիրելիներից մի բաժանվեք»- Շումիլովա
*Ա.Ա. Պապայան «Գնա մեռի, արի սիրեմ»- Անժելա
*Էդուարդո Դե Ֆիլիպո «Գողը դրախտում»- Օտարերկրացի
*Բ. Նուշիչ «Տիկին Մինիստրուհին» - Քրիստինա

## Ծանոթագրություններ

## Արտաքին հղումներ
*Մարիամ Գրիգորյանը երաժշտական կոմեդիայի պետական թատրոնում

Կատեգորիա:Դերասաններ այբբենական կարգով
Կատեգորիա:Հայ դերասաններ
Փոլ Կարմիրյան

**Փոլ Կարմիրյան** (), ամերիկացի հայազգի պարուսույց, պարող։

## Կենսագրություն
Փոլ Կարմիրյանը ծնվել է 1991 թվականի օգոստոսի 13-ին՝ ԱՄՆ-ի Լոս Անջելես քաղաքում։ Մայրը գեղանկարչուհի, գրաֆիկ Ալեքսանդրա Մանուկյանն է։

Փոլն իննը տարեկանից հաճախել է Սերժ Փոթոյանի հայկական պարի դպրոց, ապա՝ Վանուշ Խանամիրյանի անվան պարի անսամբլ, որտեղ սովորելով է հայկական ժողովրդական պարեր։ 17 տարեկանից Փոլն ու իր դպրոցական ընկերուհու՝ Մարիամ Նարինյանը պարել են լատինո-ամերիկյան ոճի պարեր, հաճախել են Գրիգորի Սեդրակյանի «M Dance» պարային ստուդիա, մասնակցել է մի շարք պարային մրցույթների և արժանացել մի շարք մրցանակների, պատվոգրերի։

Փոլ Կարմիրյանն առաջին անգամ Հայաստան է այցելել 2011 թվականին։ Հայաստանում մասնակցել է «Պարիր, թե կարող ես» հեռուստանախագծին ու հաղթող ճանաչվել։ Իր պարային նոր զույգի՝ Զո Ֆրանցեսի հետ մասնակցել է մի քանի լատինո-ամերիկյան պարային մրցույթների։

Պարելու զուգահեռ Փոլը սովորել է նաև Նորթրիջի Քալիֆորնիայի պետական համալսարանի հոգեբանության ֆակուլտետում։

2013 թվականին իր մասնակցությունն է ունեցել ամերիկյան «So You Think You Can Dance» հեռուստանախագծին և ճանաչվել է լավագույն երեք արական սեռի պարողներից մեկը։ «So You Think You Can Dance» հեռուստանախագծիի շրջանակներում հյուրախաղերով ելույթ է ունեցել Միացյալ Նահանգների և Կանադայի 44 քաղաքներում։

## Ծանոթագրություններ

## Արտաքին հղումներ
* Փոլ Կարմիրյան

Կատեգորիա:Հայ պարուսույցներ
Սուրբ Խաչ եկեղեցի (Աբաթխև)

**Սուրբ Խաչ եկեղեցի**, Հայ կաթողիկե եկեղեցի,  գտնվում է Վրաստանի Սամցխե-Ջավախք մարզի Ախալցխայի շրջանում, Ախալցխա քաղաքից 14 կմ դեպի հարավ-արևմուտք, հայաբնակ Աբաթխև գյուղում, կառուցվել է 19-րդ դարում, 1870 թվականին։ Մինչև Սուրբ խաչ եկեղեցու կառուցումը գյուղի բնակիչները այցելում էին «Յադենց աղբյուր» կոչվող վայր, որտեղ կա մի մատուռ, և այնտեղ հոգում իրենց հոգևոր կարիքները, մատուռը մինչև օրս համարվում է գյուղի ուխտատեղին։

Սուրբ Խաչ եկեղեցին բազիլիկ տիպի քարե կառույց է, նրա չափերն են՝ 15.62 x 9.32 մետր։ Ունի նաև զանգակատուն, որը գտնվում է մուտքի վերևի մասում՝ տանիքին։

1920 թվականին նորոգվում է եկեղեցու տանիքը։

Խորհրդային անաստվածության տարիներին եկեղեցին փակեցին և վերածեցին պահեստի։ 1980 թվականին եկեղեցին վերաբացվում է, որի համար մեծ ջանքեր է գործադրում գյուղի բնակիչ Մկրտիչ Միքայելյանը։

Մինչև 1991 թվականը եկեղեցու հոգևորականն է եղել տիրացու Փաշայենց Տեփանը։

1995 թվականին եկեղեցին կրկին վերանորոգվում է, իսկ վերանորոգման նյութական ծախսերը հոգում են գյուղի բնակիչները։

Եկեղեցու արևմտյան մուտքի մոտ ամփոփված է Գրիգոր վարդապետ Սահարյանի աճյունը, ում շնորհիվ 1850 թվականին գյուղում կառուցվեց դպրոց, և նրա ջանքերով կագուն է մնացել եկեղեցին։ Գրիգոր վարդապետ Սահարյանի տապանաքարի վրա կա արձանագրություն, որում գրված է․ 

Աբաթխև գյուղի Սուրբ Խաչ եկեղեցին վերաօծվեց 2017 թվականի ապրիլի 18-ին, ձեռամբ Արհ. Տ. Ռաֆայել արքեպս. Մինասյանը։

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Ախալցխայի շրջանի հայկական կաթողիկե վանքեր և եկեղեցիներ
Կատեգորիա:Եկեղեցիներ այբբենական կարգով
Երկրի արտաքին միջուկ

[thumb|[Երկրի կտրվածքի վրա արտաքին միջուկը նշված է 6 թվանշանով: |357x357փքս]]
**Երկրի արտաքին միջուկ,** հեղուկ շերտը ունի 2266 կիլոմետր հաստություն։ Այն կազմված է երկաթից և նիկելից։ Միջուկը գտնվում է երկրագնդի պինդ ներքին միջուկի վերևում և նրա վերին մանթիայից ներքև։ Նրա արտաքին սահմանը գտնվում է Երկրի մակերևույթից 2890 կմ ներքև։ Ներքին միջուկից արտաքին միջուկի անցումը գտնվում է Երկրի մակերևույթից մոտ 5150 կմ խորության վրա։

Արտաքին միջուկի ջերմաստիճանի միջակայքը արտաքին շրջաններում կազմում է 4400 °C-ից  մինչև ներքին միջուկից ոչ հեռու 6100 °C։ Արտաքին միջուկը բավարար ճնշման տակ չի գտնվում, որպեսզի պինդ լինի, ուստի հեղուկը, նույնիսկ եթե այն ներքին միջուկի նման կազմ ունի, մնում է հեղուկ։ Երկրի արտաքին միջուկում երբեմն հանդիպում են նաև ծծումբ և թթվածին։

## Նշանակություն
link=Պատկեր:Slice_earth.svg|աջից|307x307փքս
Արտաքին միջուկի հեղուկում գտնվող մրրկային հոսանքները, ենթադրվում է, որ ազդում են Երկրի մագնիսական դաշտի վրա։ Մագնիսական դաշտի միջին լարվածությունը երկրի ներքին միջուկում 25 Գաուս է, այն 50 անգամ ավելի ուժեղ է, քան մակերևույթի մագնիսական դաշտը։ Կյանքը Երկրի վրա առանց արտաքին միջուկի բոլորովին այլ կլիներ։ Արտաքին միջուկում հեղուկ մետաղների կոնվեկցիան ստեղծում է Երկրի մագնիսական դաշտը։ Այն տարածվում է Երկրից մի քանի հազար կիլոմետր հեռավորության վրա և մոլորակի շուրջ ստեղծում մի տեսակ պաշտպանիչ պղպջակ, որը պաշտպանում է նրան արեգակնային քամուց։ Առանց այդ դաշտի արեգակնային քամին կթափանցեր ուղիղ Երկրի մթնոլորտ, որը կհանգեցներ ջրի անկայունացման և բոլոր օվկիանոսների ոչնչացման։ Արդյունքում, Երկրի մթնոլորտը այնքան կտաքանար, որ մոլորակը գրեթե անկենդան կլիներ։ Գիտնականները գտնում են, որ նման իրավիճակ պատահել է Վեներայի հետ։

## Պատկերասրահ

Պատկեր:Earth poster.svg
Պատկեր:The layers of the Earth model.jpg
Պատկեր:Earth-crust-cutaway-be-tarask.svg


## Տես նաև
* Երկրաբանական կտրվածք

## Ծանոթագրություններ

## Արտաքին հղումներ
* Earth’s Outer Core FRASER CAIN, MARCH 9, 2009

Կատեգորիա:Աստղագիտություն
Կատեգորիա:Երկիր
Կատեգորիա:Երկրաբանություն
Կատեգորիա:Երկրաֆիզիկա
Կատեգորիա:Երկրի կառուցվածք
Կատեգորիա:Մոլորակագիտություն
Կատեգորիա:Մոլորակների երկրաբանություն
Գրին Ռիվեր (Կոլորադոյի վտակ)

**Գրին Ռիվեր** (), գետ Վայոմինգ նահանգի հարավ-արևմուտքում, Կոլորադո նահանգի հյուսիս-արևմուտքում, Յուտա նահանգի արևելքում, ԱՄՆ։ Կոլորադո գետի ամենաերկար վտակը։ Երկարությունը՝ 1175 կմ, ջրհավաք ավազանի մակերեսը՝ 124 578 կմ²։ Ջրի միջին ծախսը՝ 173 մ³/վ։

Սկիզբ է առնում Վայոմինգ նահանգի Սաբլետ մարզի հյուսիսում, Ուինդ Ռիվեր լեռնաշղթայի շրջանում, Բրիդջեր Տիտոն ազգային անտառի տարածքում։ Սաբլետ մարզի տարածքով հոսում է հարավ և հարավ- արևելյան ուղղությամբ դեպի Վայոմինգ նահանգի Լինքոտի և Սուիտուոթեր մարզեր, Լա Բարդջ քաղաքի մոտ գետի վրա կառուցված Ֆորտենել ամբարտակը ձևավորում է համանուն ջրամբարը։ Հոսում է Գրին Ռիվեր քաղաքի մերձակայքով և Յուտա նահանգի հետ սահմանագծում ձևավորում Ֆլեյմինգ Գորդջ ջրամբարը։ Ջրամբարտակից հարավ գետը կտրուկ թեքվում է դեպի արևելք, պտտվում Յուինտա լեռան արևելյան ծայրամասերով՝ հատելով Կոլորադո նահանգի սահմանները և կրկին վերադառնում է Յուտայի տարածք։ Այստեղ Գրին Ռիվերը հոսում է Լոդոր կանիոնով և ընդունում ձախակողմյան Յամպա խոշոր վտակը։ Այնուհետ հոսում է հարավ-արևմտյան և հարավային ուղղությամբ՝ Ուինդ լեռնաշղթայի հարավային կողմի երկայնքով՝ Վիրպուլ կանիոնով։ Հոսում է Ուինդ և Աուրեյ հնդկացիական ռեզերվացիաներով։ Աուրեյ քաղաքից երկու մղոն հարավ գետը ընդունում է Դուչեսնե վտակը, իսկ նրանից հինգ կիլոմետր հոսանք ի վար՝ Ուայթ Ռիվեր վտակը։ Եվս տաս մղոն հոսանքն ի վար Գրին Ռիվեր է թափվում Ուիլլոու գետը։ Այնուհետ, գետը՝ ընդհանուր 192 կմ ձգվածությամբ, հոսում է Դեսոլեյշն և Գրեյ կանիոններով։ Գրեյ կանիոնում ընդունում է Պրայս վտակը, հոսանքն ի վար՝ Էմերի մարզում ընդունում է Սան Ռաֆայել վտակը։ Վեյն մարզի արևելքում հոսում է Կանիոնլենդս ազգային պարկով, որի տարածքում էլ թափվում է Կոլորադո գետը։

Գետի լայնությունը վերին հոսանքներում կազմում է 30-100 մ, իսկ ստորին հոսանքներում՝ մինչև 460 մ։ Խորությունը կազմում է մեկ մետրից մինչև տասնհինգ մետրի։ Ակունքի բարձրությունը ծովի մակարդակից 1181 մ է։

## Պատկերասրահ

Green river utah from sky.jpg|Գրին Ռիվերը բարձրությունից
GreenRiverWY.jpg|Գրին Ռիվերի ակունքները
GreenRiverSB.jpg|Գրին Ռիվերը Վայոմինգ նահանգում
Greenutrivermap.png|Գետի ավազանի քարտեզ


## Ծանոթագրություններ

Կատեգորիա:ԱՄՆ-ի գետեր
Զինովի Դավիդով

**Զինովի Դավիդով** (, ), ռուս խորհրդային գրող։

## Կենսագրություն
1912-1917 թվականներին սովորել է Կիևի համալսարանում՝ իրավագիտության, պատմության և բանասիրությանան ֆակուլտետներում։ Նա ուսումը շարունակել է Արվեստի պատմության ինստիտուտում։

Զnինովի Դավիդովի գրական դեբյուտը «Քամին» բանաստեղծությունների ժողովածուն էր (1919 թվական)։ Հետագայում նա անցել է պատմական արձակին, գրել է ինչպես մեծահասակների, այնպես էլ` երեխաների համար։

Թաղված է Մոսկվայի մերձակայքում գտնվող Պերեդելկինոյի գերեզմանատանը։ 1960 թվականից նոր գերեզմանի կողքին է գտնվում է Բորիս Պաստեռնակի գերեզմանը։

## Ստեղծագործություններ
* Բերուններ (1940 և 1947 թվականներ՝ «Ռուսական ռոբինսոններ» վերնագրով)։
* Հյուր Գոշայից Մ. 1962 թվական
* Նավի կողքը 
* Ավերված տարին (1958 թվական, առաջաբանը՝ Ս. Loլոբինի)։
* Աստղեր աշտարակների վրա. Հին Կրեմլի պատկերներ Մ. 1963 թվական

## Գրականություն
* Советские детские писатели. — М., 1961.
                         

Կատեգորիա:Ռուս գրողներ
Մարինե Կարապետյան

**Մարինե Սարգսի Կարապետյան** (), հայ ֆուտբոլիստ, կիսապաշտպան։ Հանդես է եկել Հայաստանի հավաքականում։

## Կենսագրություն
Կարիերայի սկզբում հայրենիքում հանդես է եկել «Քոլեջ» թիմի կազմում։ 2012 թվականին տեղափոխվել է «Դոնչանկա» (Ազով) ռուսական ակումբ։ Ռուսաստանի բարձրագույն խմբի առաջին հանդիպումը կայացել է 2012 թվականի հոկտեմբերի 8-ին՝ «Մորդովոչկա» թիմի դեմ՝ մեկնարկային կազմում հանդես գալով առաջին 61 րոպեներին։

## Ծանոթագրություններ

## Արտքին հղումներ
* 
* Պրոֆիլը ՈւԵՖԱ-ի կայքում
* րոֆիլը ՈւԵՖԱ-ի կայքում 

Կատեգորիա:Կանանց ֆուտբոլի հարձակվողներ
Կատեգորիա:Հայ կին ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Ալաշկերտի ֆուտբոլիստներ
Մեր տունը Հայաստանն է

**Մեր տունը Հայաստանն է**, նաև հայտնի որպես **Մեր տունը Հայաստանն է կուսակցություն**, հայկական քաղաքական դաշինք Ալյանս կուսակցության և *Ռուսաստանի հայերի միություն* կազմակերպության միջև։

## Գաղափարախոսություն
Մեր տունը Հայաստանն է կուսակցությունը ռուսամետ դիրքորոշում ունի և կոչ է անում ընդլայնել համագործակցությունը Հայաստանի և Ռուսաստանի միջև։ Դաշինքը սատարում է Արցախի անկախությանը, տնտեսության ամրապնդմանը և Հայաստանի տարածքային ամբողջականության պաշտպանությանը։

## Ընտրությունների հաշվետվություն

## Տես նաև
* Հայաստանի կուսակցությունների ցանկ

## Ծանոթագրություններ

## Արտաքին հղումներ
* Մեր տունը Հայաստանն է - Քաղաքական երկխոսություն

Կատեգորիա:2018 հիմնադրումներ Ասիայում
Կատեգորիա:2018 հիմնադրումներ Հայաստանում
Ժողովածու (5304)

**Ժողովածու** (5304), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5304 թվի տակ։ Ձեռագիրը գրվել է 1695 թվականին Տեր Գրիգոր գրիչի կողմից Արամուս գիւղում։ Ստացողը եղել է Տեր Վարդանը։ Գրված է թղթի վրա, որը ունի 10.5x8 չափս։ Ձեռագիրը կազմված է 162 թերթից։ Գրված է միասյուն, բոլորագրով։ Կազմը՝ կաշեպատ տախտակ դրոշմազարդ, աստառը՝ դեղին մետաքս, վանդակազարդ կտավ։ Հիշատակարան գրչի՝ 138բ, հետագայի` 83բ (1904 թ.), 83բ, 138բ (1906 թ.):
## Բովանդակություն
* Պարզատոմար։
* Շարականք։
* Ի ժամագրոց։
* Կռունկ, ո՞ւստի կու գաս։
* Գանձք։

## Ծանոթագրություններ

Կատեգորիա:Մատենադարանի ձեռագրեր
Նորշեն (Արծկե-Ալջավազի գավառ, այլ գյուղ)

**Նորշեն**, գյուղ Արևմտյան Հայաստանում, Վանի վիլայեթի Արծկեի գավառակում։ Գտնվում էր Արծկե քաղաքից 30 կմ հյուսիս֊արևելք, Վանա լճի հյուսիսային ափին, ավելի մեծ Նորշեն գյուղից 6-7 կմ հյուսիս։

## Բնակչություն
XX դարի սկզբին ուներ 18 տուն քուրդ, 5 տուն հայ բնակիչ։

## Տնտեսություն
Բնակչության հիմնական զբաղմունքը երկրագործությունն ու անասնապահությունն էր։

## Պատմամշակութային կառույցներ
Նորշենն ուներ հայկական եկեղեցի։

## Տես նաև
* Վանի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Կատեգորիա:Ադիլջևազի շրջանի համայնքներ
Ռոնալդ Գոլիաշ

**Ռոնալդ Գոլիաշ** (, ), բրազիլացի կոմիկ և դերասան։

## Կենսագրություն
Ռոնալդ Գոլիաշը ծնվել է Սան Պաուլու նահանգի Սան Կարլուս քաղաքում։ Նա շատ մասնագիտություններ է փոխել, եղել է դերձակի օգնական և ապահովագրական գործակալ։ 1950-ական թվականների կեսերին նրան նկատել է հումորիստ *Մանուել դե Նոբրեգան*, ով վարձել է նրան որպես կատակերգու աշխատելու հեռուստատեսությունում և ռադիոյում։ Գոլիաշի առաջին դերը եղել է *Պակֆիկոն հեռուստաշոուում*։ 1990-ական թվականների սկզբից նա խաղացել է *Հրապարակը մերն է* շոուի վերածնված տարբերակում, որտեղ նա խաղացել է Պակֆիկոյի դերը, ինչպես նաև երբեմն այլ դերեր։

## Մահ
Գոլիաշը մահացել է 2005 թվականին *Սան Լուիշ* հիվանդանոցում։ Թաղվել է Սան Պաուլու քաղաքի Մորումբի գերեզմանատանը։

## Ֆիլմեր
*1969 թվական,  *Գոլիաթն ընդդեմ պոլկա կետի*  
* 1968 թվական,   
* 1967 թվական, *Մարիդո Բարրա Լիմպա*  
* 1963 թվական, *Մարդը, ով գողացավ աշխարհի առաջնությունը*  
* 1962 թվական, *Տիեզերագնացները*  
* 1961 թվական, *գնդակի սեփականատերը*  
* 1961 թվական, *Երեք Կանգասեյրոս* 
* 1960 թվական, *Բոլորը զով (Բրոնկո)*  
* 1958 թվական, *ես կասեմ քեզ*  
* 1957 թվական, *Մաքուր բար ամուսին* 

## Հեռուստաշոու
* 1956 թվական, *Ուրախության հրապարակ* 
* 1965 թվական, *Չորս տղամարդ միասին*  
* 1965 թվական, Սեարն ընդդեմ 007-ի  *Բարդուղիմեոս* 
* 1967 թվական, Տղապոյի ընտանիքը, *Բրոնկո* 
* 1979 թվական, *Սուպեր Բրոնկո*  նրա միակ անհաջող շոուն, Բրանկո
* 1986 թվական, *Բրանկո*  
* 1990—2005 թվական, Հրապարակը մերն է Պակֆիկո, Բարդուղիմեոս Գիմարես, Վարպետը, Իզոլդան և Մարգարեն է 
* 1991—1996 թվական, *Գոլիաթի փոքրիկ դպրոցը*   
* 2004 թվական, *Խնամի եղբայրս*   *Բրանկո*

## Կինոգրաֆիա

## Ծանոթագրություններ

## Արտաքին հղումներ
* 
*

Կատեգորիա:20-րդ դարի դերասաններ
Կատեգորիա:Բրազիլացի դերասաններ
Կատեգորիա:Մայիսի 27 մահեր
Ջոան Ակոսելլա

**Ջոան Ակոսելլա** (, ), ամերիկացի լրագրող, «Նյու Յորքեր» թերթի հաստիքային աշխատակից։ Նա գրել է գրքեր պարի, գրականության և հոգեբանության վերաբերյալ։

## Կրթություն և կարիերա
Ակոսելլան անգլերենի բակալավրի աստիճան է ստացել 1966 թվականին Բերքլիի Կալիֆոռնիայի համալսարանում։ Նա փիլիսոփայության դոկտորի աստիճան է ստացել 1984 թվականին Ռատգերսի համալսարանում՝ պաշտպանելով ռուսական բալետների մասին թեզը։

Ակոսելլան գրել է *«[[Գյուղ]]ի [[ձայն]]ը»*: Նա  եղել է պարային ամսագրում գրախոսությունների ավագ քննադատ և խմբագիր, ինչպես նաև եղել է Նյու Յորքի պարային քննադատ «Ֆինանսական ժամանակներ»-ում։ Նրա աշխատանքները նույնպես պարբերաբար հրապարակվում են «Նյու Յորքեր» գրքերի ակնարկում։ 1992 թվականին նա սկսել է գրել  «Նյու Յորքեր»-ում, իսկ  1998-2019 թվականներին ծառայել է որպես պարային քննադատ։

Նրա գրքերը ներառում են *«Ստեղծել [[հիստերիա]]. Կանայք և անձի բազմակի խանգարում»* (1999); *«Մարկ Մորիս»* (1993), ժամանակակից պարող և պարուսույց Մարկ Մորիսի կենսագրությունը; և *«Քսանութ [[արտիստ]] և երկու սուրբ»* (2007), որն ուսումնասիրում է արտասովոր արվեստագետների մեջ տարածված առաքինությունները։ Նա նաև խմբագրել է *«Վասլավ Նիժինսկու [[օրագիր]]ը. Չպայթած հրատարակություն»* (1999), *«Անդրե Լևինսոնը պարելիս»* (1991) և *«Առաքելություն Սիամին. նրա տատիկի՝ Ջեսսի Մակքինոն Հարթզելի հուշերը»* (2001)։

Ակոսելլայի հոդվածը «Նյու Յորքեր»-ում, որը հայտնվել է 1995 թվականի նոյեմբերի 27-ի համարում, Նյու Յորքի կանանց ակումբի կողմից ստացել է «Առաջին էջ» մրցանակը և ներառվել է 1996 թվականի «ամերիկյան լավագույն էսսեների» անթոլոգիայում։ Նա ընդլայնել է Ուիլ Քեթերի էսսեն և քննադատության քաղաքականությունը (2000)։

2012 թվականին Հենրի Հիտչինգսի «Լեզվական պատերազմներ» գրքի վերաբերյալ Ակոսելլայի ակնարկը քննադատության է արժանացել Յան Ֆրիմանի և Մարկ Լիբերմանի կողմից։ Բալթիմոր Սանի Ջոն Մաքինթայրը գրել է դրվագի մասին կարծիքների սյունակում։

## Պարգևներ և մրցանակներ
*2017– Հարոլդ Դ. Վուրսելի հիշատակի մրցանակ, ամերիկյան արվեստի և գրականության ակադեմիա
*2017 – Գիտնականների և գրողների կենտրոնի գիտաշխատող Դորոթի և Լյուիս Բ. Կալման կենտրոն
*2012 – Հոլցբրինկ Բեռլինի մրցանակի գործընկեր, Ամերիկյան ակադեմիա Բեռլինում
*2009 – Նոնա Բալակյանը պարգևատրվել է գրախոսության մեջ ակնառու նվաճումների, գրաքննադատների ազգային ձևի համար
*2007 – Մրցանակ գրականության ոլորտում, Ամերիկայի արվեստի և գրականության ակադեմիա
*2002 – առ այսօր՝ Նյու Յորքի հումանիտար ինստիտուտի գիտաշխատող
*1993–1994 – Գործընկեր, Գուգենհայմ հիմնադրամ։

## Ծանոթագրություններ

## Արտաքին հղումներ
* Unwin, Stewart (2021). Joan Acocella bibliography

Կատեգորիա:20-րդ դարի ամերիկացի կին գրողներ
Կատեգորիա:Ամերիկացի գրողներ
Կատեգորիա:Ամերիկացի լրագրողներ
Կատեգորիա:Ամերիկացի խմբագիրներ
Կատեգորիա:Ամերիկացի քննադատներ
Կատեգորիա:Ռատգերսի համալսարանի շրջանավարտներ
Կատեգորիա:Փիլիսոփայական գիտությունների դոկտորներ
Արմեն Այվազյան (քամանչահար)

**Արմեն Այվազյան** (), հայ քամանչահար։

## Կենսագրություն
Արմեն Այվազյանը ծնվել է 1971 թվականի օգոստոսի 14-ին՝ Երևանում։ 1980-1985 թվականներին սովորել է Կոստանտին Սարաջևի անվան երաժշտական դպրոցում իսկ 1986-1990 թվականներին՝ Երևանի Առնո Բաբաջանյանի անվան պետական երաժշտամանկավարժական քոլեջի ժողովրդական նվագարանների քամանչայի դասարանում։ Ուսման տարիներին նվագել է տարբեր ինքնագործ անսամբլներում։ 1990-1995 թվականներին սովորել է Երևանի Կոմիտասի անվան պետական կոնսերվատորիայի ժողովրդական նվագարանների բաժնի քամանչայի դասարանում։ 1992 թվականին Երևանի կոնսերվատորիայի ժողովրդական նվագարանների անսամբլի հետ միասին շրջագայել է Եվրոպայում՝ նվագակցելով բազմաթիվ երգիչ-երգչուհիների՝ Արաքս Մանսուրյանի, Մարգարիտ Շահինյանի, Ռուբեն Մաթևոսյանի, Հովհաննես Բադալյանի, Արզաս Ոսկանյանի և այլոց հետ։ 1999-2002 թվականներին աշխատել է Հայաստանի ժողովրդական և գուսանական երգի համույթում։ 2000 թվականից աշխատում է «Armenian Navy Band» խմբում։ Նվագել է բազմաթիվ ձայնագրություններում, ինչպես նաև մասնակցել է հեռուստատեսային երաժշտական հաղորդումների։ 2009 թվականից նվագում է Գեորգի Գյուրջիևի անվան համույթում։

## Ծանոթագրություններ

## Արտաքին հղումներ
*Արմեն Այվազյան. «Գյուրջիևին զգալն է դժվար»

Կատեգորիա:Հայ քամանչահարներ
Տոնիկյան (գրատուն)

**«Տոնիկյան»**, հայկական գրատուն, տպարան, հրատարակչատուն, որը 1922 թվականին Դամասկոսում (Սիրիա) հիմնադրել է Կիրակոս Տոնիկյանը (1900-1972), իսկ 1924 թվականին փոխադրել է Բեյրութ (Լիբանան)։ Ներկայումս գործում է միայն իբրև գրախանութ։

## Գործունեություն
«Տոնիկյան» հրատարակչատունը հրատարակել է հայ գրողների (նաև օտարագիր` բնագրով և թագմանաբար) արձակ և չափածո ստեղծագործություններ, գիտական ուսումնասիրություններ, բառարաններ, հուշագրություններ, երգարաններ, դասագրքեր և այլն։

Լույս են ընծայվել Միսաք Գույումճյանի «Ընդարձակ բառարան անգլերէն-հայերէն» (1931), Մարտիրոս Գուշագճյանի և Տիգրան Խնդրունու «Անգլերէնէ-հայերէն արդի բառարան» (1970, 1975), Գրիգոր Զոհրապի «Լուռ ցաւեր» (1956), «Խղճմտանքի ձայներ» (1958, 1977), «Կեանքը ինչպէս որ է» (1959, 1983), Արտաշես Տեր-Խաչատուրյանի, Հրանդ Գանգրունու և Փարամազ Տոնիկյանի «Հայոց լեզուի նոր բառարան» (հատորներ Ա-Թ, 1968, 1992), Կարապետ Թերզյանի «Պատմագիրք Ստանոզի հայոց» (1969), Բենիամին Ժամկոչյանի «Հայնի. տեղագրական, ազցագրական, պատմագրական» (1951), Ինտրայի «Ընտիր երկեր» (1974), Մառի Աթմաճյանի «Յաւերժական ուղիներով» (1974), Անդրանիկ Ծառուկյանի «Վերջին անմեղը» (1980), «Սէրը եղեռնին մէջ» (1987), Վահե Հայկի «Հայրենի ծխան» (1970), «Լուսաւոր դէմքեր մեր օրերուն վրայ» (1972), Արմեն Շիտանյանի «Թափառական հայը» (1956), «Թափառական հայու որդին» (1961), «Թիապարտ կամ վանական» (1981), Վազգեն Շուշանյանի «Ճերմակ Վարսենիկ» (1983), Անդրանիկ Չելեպյանի «Զորավար Անդրանիկ եւ Հայ յեղափոխական շարժումը» (1986), Աշոտ Պատմագրյանի «Հայ երգը դարերի միջից» (1977), «Իմ յուշերից» (1978) և այլ գրքեր։

## Ծանոթագրություններ

Կատեգորիա:1922 հիմնադրումներ Ասիայում
Կատեգորիա:Լիբանանահայ մամուլ
Կատեգորիա:Հայերը Բեյրութում
Կատեգորիա:Հայերը Դամասկոսում
Կատեգորիա:Հայկական տպարաններ
Կատեգորիա:Սիրիահայ մամուլ
Ուկրաինայի հայկական տպագրություն

**Ուկրաինայի հայկական տպագրություն**, սկզբնավորվել է Ուկրաինայի Լվով քաղաքում (տե՛ս Լվովի հայկական տպագրություն), իսկ մինչ այդ և դրան զուգընթաց այդ երկրի հայաշատ վայրերում գործել են գրչության կենտրոններ, մասնավորապես՝ Ղրիմում՝ Կաֆայում (Թեոդոսիա) և Սուրխաթում։

## Պատմություն
[մինի|[Մատենադարանում պահվող ամենափոքր ձեռագիրը՝ 1434 թվականին Կաֆայում ստեղծված «Տոնացույցը» (աջից), և ամենամեծ ձեռագիրը՝ «Մշո ճառընտիրը»]]
Մատենադարանում պահվում են Ղրիմում ստեղծված շուրջ 300 հայերեն ձեռագրեր։ Ամենափոքր ձեռագիրը, որը կոչվում է «Տոնացոյց», լուցկու տուփից էլ փոքր է և կշռում է 19 գրամ, գրվել է 1434 թվականին Կաֆայում (տե՛ս Կաֆայի գրչության կենտրոն, Սուրխաթի գրչության կենտրոն)։

Ուկրաինայում հայկական պարբերականներ հրատարակվել են 20-րդ դարի սկզբից, որոնք հիմնականում կարճ կյանք են ունեցել։ Լույս են տեսել «Արմյանե ի վոյնա» (ռուսերեն, 1916-1917) հանդեսը, «Հոսանք» (1918-1919), «Աստղ» (1920, երեքն էլ՝ Օդեսա), «Կոմունիստ» (1919, Կիև), «Սոցարշավ» (1933-1935, Խարկով) թերթերը։ Ղրիմում տարբեր տարիների լույս են տեսել «Դաստիարակ» (1873-1874, Թեոդոսիա) պատկերազարդ ամսագիրը, «Մասեաց աղաւնի» (1855-1858, Փարիզ, 1857-1864, Թեոդոսիա) հանդեսը, «Հայկական համաշխարհային համագումար» (1995, Սիմֆերոպոլ, 3 համար՝ հայերեն, ռուսերեն, անգլերեն) պարբերաթերթը։

Ներկայում Կիևում լույս են տեսնում «Արագած» (1994 թվականից) և «Կանչ» ամսաթերթերը։ Մինչև Ղրիմի՝ Ուկրաինայից անջատվելը Սիմֆերոպոլում լույս էին տեսնում «Մասյաց աղավնի» (1991 թվականից) և «Սուրբ Խաչ» (1996 թվականից) պարբերականները։

## Ծանոթագրություններ

Կատեգորիա:Հայկական տպագրություն
Կատեգորիա:Ուկրաինահայ մամուլ
Տաղարան (5306)

**Տաղարան** (5306), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5306 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 11,5x8,5 չափս։ Ձեռագիրը կազմված է 99 թերթից։ Գրված է միասյուն, նոտրգրով։ Կազմը՝ կաշեպատ տախտակ դրոշմազարդ, աստառը՝ զարդահյուս սև մետաքս։ Հիշատակարան հետագայի՝ 96բ (1792 թ.):
## Բովանդակություն
* Տաղք (Սրիկ Կոստանդ, Յովհ. Երզնկացի, Շամս, Գր. Աղթամարցի, Յովհ. Թլկուրանցի, Մարտ. Հիզանցի, Ֆարման Մանուկ, Մկր. Նաղաշ, Առ. Բաղիշեցի, Արբ. Անկիւրացի, Յակ. Արծկեցի, Ծանր Խոջայ, Սադաղա Պոռեցի, անանունք)։
## Ծանոթագրություններ

Կատեգորիա:Մատենադարանի ձեռագրեր
Շարակնոց (5307)

**Շարակնոց** (5307), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5307 թվի տակ։ Ձեռագիրը գրվել է 1682 թվականին Մուրատ սարկավագ գրիչի կողմից Աւընդանց գիւղում։ Գրված է թղթի վրա, որը ունի 10x7 չափս։ Ձեռագիրը կազմված է 388 թերթից։ Գրված է միասյուն, բոլորգրով։ Ունի տերունական 3, կիսախորան, լուսանցազարդ մանրանկարներ։ Պահպանակը գրված է՝ մագաղաթի վրա` մագաղաթ 2, բոլորագիծ երկաթագիր, Աւետարանով։ Կազմը՝ կաշեպատ տախտակ դրոշմազարդ, մետաքսե կրկնակազմով, աստառը՝ սպիտակ կտավ։ Հիշատակարան գրչի՝ 375բ, հետագայի` 351բ, 376ա, 376բ (1682 թ.), 376ա (1690 թ.), 238ա (1691 թ.), 352ա (1697 թ.), 1ա (1772 թ.), 375բ (1881 թ.):
## Ծանոթագրություններ

Կատեգորիա:Մատենադարանի ձեռագրեր
Cheri, Cheri Lady

«**Cheri, Cheri Lady»,** երգ, որը Modern Talking գերմանական երաժշտական դուետի *[[Let's Talk About Love]]* երկրորդ ալբոմում ընդգրկված միակ սինգլն է և գերմանական սինգլների հիթ շքերթում առաջին տեղը գրաված երրորդ երգը («You're My Heart, You're My Soul» և «You Can Win If You Want» երգերից հետո)։ «Cheri, Cheri Lady»-ն թողարկվել է 1985 թվականի սեպտեմբերի 2-ին, բայց Գերմանիայում առաջին տեղը գրավել է 1985 թվականի հոկտեմբերի 14-ին։ Երգը չորս շաբաթ եղել է Գերմանիայի թոփ ցուցակում և ամբողջ 24 շաբաթ՝ սինգլների հիթ շքերթում, իսկ ավելի քան 250,000 օրինակի վաճառքից հետո թողարկվել է ոսկե սկավառակով։

Ֆրանսիայում 250,000 օրինակի արտոնագրված վաճառքի համար արժանացել է արծաթի։

## Սինգլի թողարկում
**7" (18 սմ) սինգլ**
# «Cheri, Cheri Lady» – 3:45
# «Cheri, Cheri Lady» (գործիքային) – 3:37

**12" մաքսի-սինգլ**
# «Cheri, Cheri Lady» (հատուկ պարային տարբերակ) – 4:52
# «Cheri, Cheri Lady» (գործիքային) – 3:37

## «Cheri, Cheri Lady '98»

«**Cheri, Cheri Lady '98»** տարբերակը «Մոդերն Թոքինգ»-ի *[[Back for Good (album)|Back for Good]]* ալբոմի չորրորդ երգն է և երկարացված տարբերակը Էրիկ Սինգլթոնի մասնակցությամբ դուետի վերամիավորումից հետո։ "Cheri, Cheri Lady '98"-ը 1985 թվականին թողարկված օրիգինալ  "Cheri, Cheri Lady"-ի փոփոխված տարբերակն է։

### Տևողություն
* «Cheri, Cheri Lady '98» – 3:04
* «Cheri, Cheri Lady '98» (երկարացված տարբերակ) – 4:26

## Կապիտալ Բրայի տարբերակ

2019 թվականի մարտին գերմանացի ռեփեր Կապիտալ Բրան թողարկել է երգի գերմաներեն տարբերակը՝ ռեփ հատվածներ ավելացնելով։ Քավըրը թողարկվել է  գերմանական լրատվամիջոցներում Դիեթեր Բոլենի արված մեկնաբանություններից հետո, թե նա չի հավանում ժամանակակից ռեփերնին իրենց հարստությունը  ցուցադրելու համար, ասելով․ «բոլորը ռեփ են կարդում իրենց «Maybach» մակնիշի ավտոմեքենաների մասին, բայց օրվա վերջում իրենց երկու սենյականոց բնակարաններն են վերադառնում հեծանիվներով», և որ 35 տարի անց ոչ ոք չի հիշելու Կապիտալ Բրայի երգերը։ Չնայած Կապիտալ Բրան սկզբում քննադատության է ենթարկել Բոլենի մեկնաբանությունները, ավելի ուշ նրանք երկուսով ինստագրամյան մի տեսանյութում հայտարարել են քավըրի թողարկման մասին։ Երգի Յութուբյան տեսանյութը թողարկման օրը հավաքել է ավելի քան 500,000 դիտում։ Երգը դարձել է Կապիտալ Բրայի առաջին տեղ զբաղեցրած քսաներորդ երգը Գերմանիայում՝ նրան դարձնելով ռեկորդակիր Բիթլզի հետ միասին՝ ամենաշատ քանակով թիվ մեկ սինգլներ ունենալու համար։

### Չարթեր
#### Շաբաթվա չարթեր

#### Տարեվերջյան չարթեր

### Հավաստագրումեր

## Օգտագործում մեդիա դաշտում
«Cheri, Cheri Lady» երգը 2017 թվականին օգտագործվել է հնդկական «Arjun Reddy» ֆիլմում։

## Տես նաև
*1985 թվականի համար մեկ հիթերի ցուցակ (Գերմանիա)

## Ծանոթագրություններ

## Արտաքին հղումներ
*
*

Կատեգորիա:2019 սինգլներ
Տօնացոյց (5308)

**Տօնացոյց** (5308), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5308 թվի տակ։ Ձեռագիրը գրվել է 1698 թվականին Աբրահամ գրիչի կողմից Ամրդոլու վանքում։ Ստացողը եղել է Ղազար վարդապետը։ Գրված է թղթի վրա, որը ունի 10,5x8 չափս։ Ձեռագիրը կազմված է 191 թերթից։ Գրված է միասյուն, բոլորգրով։ Կազմը՝ կաշեպատ տախտակ դրոշմազարդ, աստառը՝ կապույտ կտավ։ Հիշատակարան գրչի՝ 128ա, 189ա, ստացողի, 1ա, 1բ (1697 թ.), 154ա (1698 թ.):
## Բովանդակություն
* նաև` Աղոթք, Գանձ։
## Ծանոթագրություններ

Կատեգորիա:Մատենադարանի ձեռագրեր
Բեռնար Ժոզեֆ «Բեն» Ռիդեր

**Բեռնար Ժոզեֆ «Բեն» Ռիդեր** (, ), թերթի ամերիկացի հրատարակիչ, որն աշխատել է որպես Ridder Publications, Inc.-ի տնօրենների խորհրդի նախագահ և Կալիֆոռնիայի ձիարշավարաններով մրցավազքի արդյունաբերության գործադիր տնօրեն, ինչպես նաև` մրցարշավի ձիու սեփականատեր և բուծող։

Ռիդերը ծնվել է Նյու Յորքում, նա թերթի մագնատ Հերման Ռիդերի ութ թոռներից մեկն էր։ Նրա հայրը, Ժոզեֆ Է. Ռիդերը, նրանց ընտանեկան Ռիդեր հրատարակչության տնօրենն էր։

Բեն Ռիդերը ամուսնացել էր Ջորջիա Բաքի հետ 1936 թվականին։ 1956 թվականին նրանք հեռացել են իրենց տնից, որը գտնվում էր Նյու Յորքի Լոնգ Այլենդ թաղամասում և տեղափոխվել են Կալիֆոռնիա, որպեսզի նա ստանձնի Pasadena Independent & Star News-ի հրատարակչի պաշտոնը, երբ Ridder Publications-ը ձեռք է բերել այդ թերթը։

## Ձիերի բուժում

Մի քանի տարի Կալիֆոռնիայում կարգավորումներից հետո Բեն Ռիդերը և նրա կինը` Ջորջիան, դարձել են ազնվացեղ ձիերի ձիաբուծարանի սեփականատերեր։ Նրանց մի քանի նշանավոր վազորդների թվում էր Flying Paster-ը, որն 1-ին դասի Սանտա Անիտայի և Հոլիվուդի Դերբիների և Կալիֆոռնիայի տարվա ձի անվանակարգի հաղթողն էր, ինչպես նաև` Eclipse մրցանակի դափնեկիր Կասկապեդիան։ Բեն Ռիդերը աշխատել է որպես Կալիֆոռնիայի մանրածախ բուծողների ասոցիացիայի նախագահ և 1969 թվականին դարձել է Oak Tree Racing Association-ի հիմնադիր գործադիր տնօրենը, որը կազմակերպում է ամենամյա աշնանային հանդիպումը Սանտա Անիտա զբոսայգում։

## Ծանոթագրություններ
Խոպանի տեսություն

**Խոպանի տեսություն**, հայկական կատակերգական-դրամատիկ հեռուստասերիալ։ Սերիալի պրեմիերան կայացել Է 2015 թվականի ապրիլի 11-ին` *Շանթ* հեռուստաալիքով։ Սերիալի նկարահանումները տեղի են ունեցել Երևանում (Հայաստան)։

## Դերասանական կազմ և կերպարներ

*Հայկ Պետրոսյանը **Ռուբիկի** դերում (Եթերաշրջաններ 1– 2) միայնակ տղա, Աշայի եղբայրը, Մարիետայի տղան
*Անի Մալյանը **Սյուզիի** դերում (Եթերաշրջաններ 1- 2) Թինայի քույրը, Աննայի դուստրը
*Անահիտ Կիրակոսյանը **Հայարփիի** դերում (Եթերաշրջաններ 1- 2) Ազգականը գյուղից, ով եկել է Երևան` սովորելու նպատակով
*Անաիս Սարդարյանը **Թինայի** դերում (Եթերաշրջաններ 1- 2) Աննայի դուստրը, Սյուզիի քույրը
*Հակոբ Քիշմիրյանը **Աշոտի** դերում (1-ին եթերաշրջանի երկորդ մաս) Աշայի ամուսինը
*Մանանա Գևորգյանը **Աշայի**  դերում (Եթերաշրջաններ 1- 2) Աշոտի կինը, Ռուբիկի քույրը և Մարիետայի դուստրը
*Արշալույս Ավետիսյանը **Եվայի** դերում (Եթերաշրջաններ 1- 2) Ռուբիկի, Սյուզիի, Թինայի և Աշայի տատիկը, Սաքոյի և Սուրոյի մայրիկը
*Զառա Սահակյանը **Մարիետայի** դերում "Սիրուն Մարետա" (եթերաշրջաններ 1- 2) Ռուբիկի և Աշայի մայրիկը, Սաքոյի կինը
*Անի Պետրոսյանը **Աննայի** դերում (Եթերաշրջաններ 1- 2) Թինայի և Սյուզիի մայրը, Սուրոյի կինը
*Անդրանիկ Հարությունյան **Սուրոյի** դերում (2-րդ եթերաշրջան) Թինայի և Սյուզիի հայրը, Աննայի ամուսինը, Եվայի որդին
*Իվետա Եդիգարյանը **Ստելլայի** դերում (2-րդ եթերաշրջան) Հարևանուհի
*Քսենյա Էնյուտինան **Յուլյայի** դերում(1-ին եթերաշրջանի առաջին մաս) Սաքոյի նախկին ռուսախոս կինը
***Սաքո** (Եթերաշրջաններ 1-2, Միայն ձայնը) Մարիետայի ամուսինը, Ռուբիկի և Աշայի հայրը, Եվայի որդին
*-**Լեոնիդի** դեր(Եթերաշրջաններ 1- 2) Եվայի սերը
*- **Մայքլ** դեր (Եթերաշրջաններ 1- 2, հյուր) Հայարփիի եղբայրը

## Ծանոթագրություններ

## Արտաքին հղումներ
* 
* ''Խոպանի տեսությունը''  Արմսերիալում
* ''Խոպանի տեսությունը'' ArmFilm-ում
* ''Խոպանի տեսությունը''  Կարգին Հայեր էջում

Կատեգորիա:2012 հեռուստասերիալներ
Կատեգորիա:Շանթ հեռուստաընկերության նախագծեր
Կատեգորիա:2010-ականների հայկական հեռուստասերիալներ
Կատեգորիա:Հայկական հեռուստասերիալներ
Սուրբ Աստվածածին եկեղեցի (Ազատան)

Ազատան գյուղի ՝ Սուրբ Մարիամ Աստվածածին Հայ Կաթողիկե եկեղեցի 
**Սուրբ Աստվածածին կաթոլիկ եկեղեցի**, Հայ կաթողիկե եկեղեցի, գտնվում է Հայաստանի Շիրակի մարզի Ազատան գյուղում, կառուցվել է 19-րդ դարում։

**Ազատանի հայ Կաթողիկե եկեղեցին իր ժամանակների եզակի կառույցներից է, որը մի քանի դար շարունակ հավատացիալներին պահել և պահպանել է իր շուրջը։ Այս վանքը կառուցվել է ժողովրդավարական հավատքի հիման վրա։ Վանքի շառավիղը եղել և մնում  է ժողովրդի մեջ հավատք տոգորելու և փրկելու գործը։**

Ազատան գյուղի արևմտյան մասում գտնվող Սուրբ Աստվածածին կաթոլիկ եկեղեցին ի սկզբանե եղել է փայտաշեն կառույց, որը կառուցվել է 1830-ական թվականներին, քահանա Տեր Գրիգորի նախաձեռնությամբ։ Որից հետո 1845 թվականին սկսվել է քարաշեն եկեղեցու կառուցումը, որը ավարտվել է  1852 թվականին։

Եկեղեցին միանավ բազիլիկ տիպի կառույց է։ Եկեղեցուն կից կա զանգակատուն։ Ազատան գյուղի Սուրբ Ստեփանոս և Սուրբ Աստվածածին կաթոլիկ եկեղեցիները գրեթե նույն ոճի մեջ են կառուցված։

1890-ական թվականներին եկեղեցին վերակառուցվում է երկրաշարժի փլուզումից հետո։

Խորհրդային անաստվածության տարիներ եկեղեցին փակվել է և վերածվել է պահեստի։
 
Արդեն իսկ հետխորհրդային շրջանում եկեղեցին վերանորոգվում է և 1998 թվականին հունուարի 6-ին եկեղեցին իր դռներն է բացում։
Ազատանի այս եկեղեցին իր բազմաընդհա ուր արժեքներով առաջնորդվող քրիստոնեական կերտում է։Կաթողիկե վանքը ունի իր տոները և ավանդույթները։

*Խորհրդային աստվածմերժության տարիներին, հայ ժողովրդին տոգորված և դաջված էր աստվածային կարգից անցումը անաստվածային կարգի հաստատման, վերազինում էր ժողովրդին աթեիզմին հակվելու, տալով որ բարոյագիտական և համազգային չարախինդ նպատակներ։ Հայ եկեղեցին Խորհրդային տարիներից հետո նորից վերականգնեց իր դիրքերը Հայոց աշխարհում։*

## Ազատանի հայ Կաթողիկե եկեղեցու Հոգևոր-կրթական կյանքը
Դեռևս Խորհրդային միության փլուզումից հետո Ազատանի Հայ Կաթողիկե Եկեղեցին սկսել էր կրթական գործը ։

Այս պահին եկեղեցին ակտիվ է թե՛ երիտասարդական թե՛ կրթական ուղիներում ։Երիտասարդական և նորարարական զարգացման տիպի կազմակերպությունների հետ ։ Եկեղեցուն հարևան գործում է Կիրակնօրյա դպրոցը ։Կիրակնօրյա դպրոցը լայն հնարավորություն է երեխաների համար թե սովորել ու և թե՛ իրենց հմտությունները զարգացնելու համար։

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Հայաստանի կաթողիկե վանքեր և եկեղեցիներ
Կատեգորիա:Շիրակի մարզի եկեղեցիներ
Բլեյք Փիրոնի

**Բլեյք Փիրոնի**(, ), ամերիկացի լողորդ, Օլիմպիական խաղերի եռակի չեմպիոն (2016 և 2020 թվականներ) 4×100 մ փոխանցումալողում, աշխարհի քառակի չեմպիոն, կարճ ջրում աշխարհի առաջնության եռակի չեմպիոն։

## Կարիերա
Փիրոնին ծնվել է 1995 թվականի նոյեմբերի 15-ին Ինդիանա նահանգի Քրաուն Փոյնթ քաղաքում և մեծացել է Չեստերտոնում, որտեղ նա ավարտել է Չեստերտոնի միջնակարգ դպրոցը 2014 թվականին։ Ավարտել է Ինդիանայի համալսարանը։

2016 թվականի Օլիմպիական խաղերին մասնակցել է 4×100 մետր ազատ ոճով փոխանցալողում։ Երրորդ փուլում լողալով նա ցույց տվեց ժամանակը 48,39, և ԱՄՆ-ի թիմը նվաճեց ոսկե մեդալը։

2017 թվականին Բուդապեշտում կայացած ջրային մարզաձևերի աշխարհի առաջնությունում տարբեր փոխանցալողերում Բլեյք Փիրսոնիին հաջողվել է նվաճել երկու ոսկե և մեկ արծաթե մեդալ։

2018 թվականին NCAA-ի առաջնությունում սահմանել է ԱՄՆ-ի ռեկորդ (ինչպես նաև ԱՄՆ-ի տարածքում ցանկացած ազգության լողորդների կողմից ցուցադրված լավագույն ժամանակը)՝ 1:29.63 ազատ ոճով 200 յարդ մրցատարածությունում՝ դառնալով առաջին լողորդը, որը գերազանցել է 1:30-ը: Երկու օր անց նրա ռեկորդը գերազանցել է Թաունլի Հաասը։

Հանչժոուի ընթացող կարճ ջրում աշխարհի առաջնությունում Բլեյքը անհատական ոսկե մեդալ է նվաճել 200 մետր ազատ ոճում։ Հաղթանակ է տարել նաև 4x100 ազատ ոճի փոխանցումալողում։

Տոկիոյում անցկացված 2020 թվականի Ամառային օլիմպիական խաղերում Փիրոնին մասնակցել է 4x100 մ ազատ ոճի փոխանցումալողի նախնական և եզրափակիչ մրցումներին՝ նվաճելով ոսկե մեդալ։

Փիսոնին թիմի կազմում մասնակցել է 4x200 մետր ազատ ոճով փոխանցումալողի եզրափակչին՝ զբաղեցնելով չորրորդ տեղը։

4x100 մետր փոխանցումալողում Փիրոնին թիմի հետ, որի կազմում նրանից բացի ընդգրկված էին նաև Հանթեր Արմսթրոնգը, Էնդրյու Ուիլսոնը և Թոմ Շիլդսը, անցել է եզրափակի, որտեղ զբաղեցրել է առաջին տեղը և արժանացել ոսկե մեդալի

## Ծանոթագրություններ

Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:Ամերիկացի լողորդներ
Կատեգորիա:Ամերիկացի օլիմպիական չեմպիոններ
Կատեգորիա:Ինդիանայի համալսարանի շրջանավարտներ
Մեդիսոն Ուիլսոն

**Մեդիսոն Ուիլսոն** (, ),  ավստրալիացի լողորդ, որը մասնագիտացած է թիկնալողում և ազատ ոճում։ Օլիմպիական խաղերի կրկնակի չեմպիոն և աշխարհի եռակի չեմպիոն։ Օլիմպիական խաղերի արծաթե (2016) և բրոնզե (2020) մեդալակիր։ Ամառային Ունիվերսիադայի հաղթող և մեդալակիր։

## Կենսագրություն
Կազանում կայացած ամառային Ունիվերսիադայում Մեդիսոն Ուիլսոնը նվաճել է երեք մեդալ՝ ոսկե՝ 200 մետր և 2 բրոնզ՝ 100 և 50 մետր մրցատարածություններում։

Ուիլսոնը 2014 թվականին Դոհայում կայացած կարճ ջրում աշխարհի առաջնությունում նվաճել է երկու մեդալ փոխանցումալողի թիմերի կազմում։ Նա դարձել է արծաթե մեդալակիր 4×100 մ ազատ ոճով փոխանցումալողում և բրոնզե մեդալակիր 4×200 ազատ ոճով փոխանցումալողում։

2015 թվականի ջրային մարզաձևերի աշխարհի առաջնությունում Ուիլսոնը Կազանում նվաճել է երեք մեդալ՝ Ավստրալիայի հավաքականի կազմում ոսկե մեդալ 4×100 ազատ ոճում, արծաթե մեդալ 100 մետր մեջքի վրա և բրոնզե մեդալ 4×100 մետր համակցված փոխանցումալողում։

2016 թվականի Ամառային օլիմպիական խաղերում Ուիլսոնն ընդգրկվել է Ավստրալիայի հավաքականի կազմում և հանդես է եկել 100 մետր մեջքի վրա լողում՝ եզրափակչում զբաղեցնելով 8-րդ հորիզոնականը։ Նա օլիմպիական չեմպիոն է դարձել 4×100 մետր ազատ ոճով կանանց փոխանցումալողի թիմի կազմում և 4×100 մետր համակցված փոխանցումալողում նվաճել է արծաթե մեդալ։

Փոխանցումալողի թիմի կազմում Մեդիսոն Ուիլսոնը 2017 թվականին Բուդապեշտում կայացած աշխարհի առաջնությունում նվաճել է արծաթե և բրոնզե մեդալներ` 4×100 և 4×200 մետր մրցատարածություններում համապատասխանաբար։

Կվանգջուում կայացած աշխարհի առաջնությունում Ուիլսոնը երկու ոսկե մեդալ է նվաճել 4×100 և 4×200 մետր փոխանցալողերում, ինչպես նաև դարձել է արծաթե մեդալակիր խառը և կանանց  համակցված փոխանցումալողում։

## Օլիմպիական մեդալներ

## Ծանոթագրություններ

Կատեգորիա:2016 թվականի Ամառային օլիմպիական խաղերի արծաթե մեդալակիրներ
Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Ավստրալիայի օլիմպիական լողորդներ
Կատեգորիա:Ավստրալիացի լողորդներ
Սուրբ Ստեփանոս եկեղեցի (Ազատան)

**Սուրբ Ստեփանոս եկեղեցի**, Հայ Առաքելական Սուրբ Եկեղեցի, գտնվում է Հայաստանի Շիրակի մարզի Ազատան գյուղում, կառուցվել է 15-րդ դարում։

Ազատան գյուղի Սուրբ Հարություն Սուրբ Ստեփանոս եկեղեցին (նաև՝ Սուրբ Ստեփանոս Նախավկայի եկեղեցին) կառուցվել է 1460 թվականին, այն բազիլիկ տիպի կառույց է՝ կառուցված սրբատաշ սև քարից։
1865 թվականին եկեղեցին նորոգվել է։

1880 թվականին եկեղեցուն կից կառուցվել է զանգակատուն։
Եկեղեցու հարավային մուտքին կա արձանագրություն, որը հանդես է գալիս ինչպես «ծննդյան վկայական»։ 
Արձանագրությունում ասվում է․

Ըստ հետևյալ արձանագրության հասկանում ենք որ, 1460 թվականին կառուցվել է ներկայիս Սուրբ Ստեփանոս եկեղեցին։

1999 թվականին բեյրութաբնակ բարերարներ Հարություն և Մարի Արսլանյանների նյութական աջակցությամբ եկեղեցին վերանորոգվում է և վերաօծվում է Սուրբ Հարություն անվամբ՝ այժմ երկու անունն էլ կիրառվում է Սուրբ Հարություն(Սուրբ Ստեփանոս)։

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Շիրակի թեմի վանքեր և եկեղեցիներ
Կարակոյունլու (Զանգեզուրի գավառ)

**Կարակոյունլու**, գյուղ Արևելյան Հայաստանի Ելիզավետպոլի նահանգի Զանգեզուրի գավառում։

## Բնակչություն
1907 թվականին գյուղն ունեցել է 170, իսկ 1908-ին՝ 269 քուրդ բնակիչ։

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Կրասարի կամուրջ

**Կրասարի կամուրջ**, գտնվում է Հայաստանի Շիրակի մարզում՝ Աշոցքի տարածաշրջանում՝ Ախուրյան գետ գետի վտակներից մեկի վրա, կառուցվել է 19-րդ դարում։

Կրասարի կամուրջը եռաթռիչք է, կառուցված է սև և կարմիր կոպտատաշ տուֆից, իսկ կամուրջի թռիչքների եզրագոտիները սրբատաշ քարերից են։ Նրա թռիչքները 5 x 5 մետր են, հենասյուները՝ 3 x 14 և բանող մասը՝ 6 x 30։ Այս կամուրջն իր ճարտարապետական կառուցվածքով շատ նման է Կարս քաղաքի կամրջին։ Ըստ Ղևոնդ Ալիշանի «Շիրակ» գրքի հիշատակումների, կամուրջը կառուցվել է 1873 թվականին «կիւմրեցի» Ստեփանոս Անանիկյանցի կողմից՝

Կամուրջի վրա կա եռալեզու՝ հայերեն, ռուսերեն և թուրքերեն արձանագրություն․

Կամուրջն այսօր էլ կա, չնայած գտնվում է վթարաին վիճակում, բայց միակ կապող ճանապարհն է հարևան Սեպասարի գյուղի հետ։

Խորհրդային տարիներին կամուրջի վրայով բավականին մեծ չափերի խողովակներ են անցկացրել, որը շահագործվել է մինչև մինչև 1970-ական թվականները, որի պատճառով փլուզվել է կամրջի արևմտյան կողմի՝ 1-ին և 2-րդ թռիչքների միջև գտնվող պատերը։

## Ծանոթագրություններ

Կատեգորիա:Շիրակի մարզի շենքեր և կառույցներ
Կատեգորիա:Հայաստանի կամուրջներ
Թոնի Վիտեն

**Թոնի Վիտեն** (), հոլանդացի մարզիկ (թիավար), աշխարհի չեմպիոն, Օլիմպիական խաղերի չեմպիոն (2020) և բրոնզե մեդալակիր (2016), ինչպես նաև աշխարհի գավաթակիր։

## Կենսագրություն
Թոնի Վիտենը ծնվել է 1994 թվականի մարտի 17-ին Ամստերդամում (Հյուսիսային Հոլանդիա)։ Պրոֆեսիոնալ կարիերան որպես թիավարող սկսել է 2004 թվականին։ Մարզվում է Ամստերդամի *RVWillem III* թիավարության ակումբում։ Այդ ակումբ նրան տարել է մայրը, երբ նա տասը տարեկան էր։

Միջազգային մակարդակի առաջին մրցումը, որին մասնակցել է Վիտենը, եղել է 2013 թվականի ակադեմիական թիավարության աշխարհի գավաթի խաղարկությունը Լինցում (2013 UNDER 23 WORLD ROWING CHAMPIONSHIPS): Ութնյակի կազմում 06:00.670 արդյունքով նրա թիմը գրավել է 5-րդ տեղը, որտեղ պարգևատրման գոտուց նրանց հետ են մղել Ավստրալիայի (05:56.350 - 4-րդ տեղ) և Իտալիայի (05:56.150 - 3-րդ տեղ) թիմերը։

Առաջին մրցումները, որոնց ընթացքում Վիտենը նվաճել է իր առաջին մեդալը, եղել է Սիդնեյում 2014 թվականի ակադեմիական թիավարության աշխարհի գավաթի I էտապը (2014 WORLD rowing CUP I): Հոլանդացի թիավարների ութնյակի կազմում, 05։ 37.760 արդյունքով, նրա թիմը գրավել է երկրորդ տեղը՝ ոսկե մեդալը զիջելով ավստրալիացիների թիմին (05:35.580):

Վիտենը բրոնզե մեդալ է նվաճել թիավարության աշխարհի 2015 թվականի առաջնությունում, որն անցկացվել է Ֆրանսիայի Էքբելետ լե Լաք քաղաքում։ Վիտենը հոլանդական ութնյակի կազմում զբաղեցրել է երրորդ տեղը 05:38.090 հաշվով։

Ռիո դե Ժանեյրոյում կայացած 2016 թվականի Ամառային օլիմպիական խաղերի ժամանակ Վիտենը նվաճել է առաջին օլիմպիական մեդալը։ Հոլանդացի թիավարների ութնյակը 05։ 31.590 արդյունքով զիջել է առաջնությունում Գերմանիայի (05:30.960, 2-րդ տեղ) և Մեծ Բրիտանիայի (05:29.630, 1-րդ տեղ) թիմերին։ Մեկնարկային գոտեմարտում հոլանդացի մարզիկները եղել են հինգերորդը և իրենց արդյունքը բարելավել են մեկ հորիզոնականով 1000 մ-ից հետո։ 1500 մետրից հետո առաջ անցնելով Նոր Զելանդիայի թիմին՝ նրանք եղել են երրորդը մինչև եզրագիծը։

2020 թվականի Օլիմպիական խաղերում Թոնի Վիտենը Հոլանդիայի թիմի կազմում նվաճել է ոսկե մեդալ։

## Ծանոթագրություններ

Կատեգորիա:2016 թվականի Ամառային օլիմպիական խաղերի արծաթե մեդալակիրներ
Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Ամստերդամի համալսարանի շրջանավարտներ
Աարոն Բրաուն

**Աարոն Բրաուն** (, ), կանադացի թեթևատլետ, վազորդ կարճ հեռավորության վրա։

## Կենսագրություն
Ծնվել է Կանադայի մայրաքաղաք Տորոնտոյում։ Սովորել է Birchmount Park Collegiate Institute-ում մինչև 2010 թվականը, փորձել է ընդունվել Հարավային Կալիֆոռնիայի համալսարան։ 2009 թվականին Բրաունը մասնակցել է աթլետիկայի պատանիների աշխարհի առաջնությանը և 100 մետր վազքում նվաճել է արծաթե մեդալ՝ վազելով 10,74 արդյունքով 1,2 մ/վ հանդիպակաց քամու պայմաններում։ 2010 թվականին Բրաունը ունեցել է բազմաթիվ վնասվածքներ։ 2010 թվականին աթլետիկայի աշխարհի պատանեկան առաջնությունում 200 մետր վազքում զբաղեցրել է երրորդ տեղը՝ վազելով 21,00 արդյունքով և չորրորդ տեղն զբաղեցրած մարզիկից առաջ անցնելով ընդամենը 0,02 վայրկյանով։ 2011 թվականին Պանամերիկյան թեթև ատլետիկայի պատանեկան առաջնությունում զբաղեցրել է երրորդ տեղը 100 մ մրցատարածությունում՝ վազելով 10,39 վայրկյանում։ Նույն առաջնությունում Բրաունը 4×100 մետր փոխանցավազքում զբաղեցրել է երկրորդ տեղը։ 2012 թվականի Ամառային օլիմպիական խաղերին Բրաունը մասնակցել է 200 մետր վազքին։ Առաջին փուլում, վազելով 20,55 վայրկյանում՝ երկրորդ մրցավազքում գրավել է 3-րդ տեղը՝ դուրս գալով կիսաեզրափակիչ։ Կիսաեզրափակչում մրցատարածությունն անցնելով 20,42 վայրկյանում՝ զբաղեցրել է 4-րդ տեղը երկրորդ կիսաեզրափակչում՝ չանցնելով եզրափակիչ։ 2013 թվականի աթլետիկայի աշխարհի առաջնությունում Բրաունը մասնակցել է 100 մետր վազքին և 4×100 մետր փոխանցավազքին։ Անցել է կիսաեզրափակիչ՝ առաջին ռաունդում վազելով 10։ 15 արդյունքով։ Եզրափակիչ չի անցել՝ 10,15 միավորով երրորդ կիսաեզրափակչում զբաղեցնելով 5-րդ տեղ։ Փոխանցումավազքում նվաճել է բրոնզե մեդալ։ Մասնակցել է Պեկինի աթլետիկայի աշխարհի 2015 թվականի առաջնությանը։ 4×100 մ փոխանցումավազքում կանադացիները, ինչպես և երկու տարի առաջ, նվաճել են բրոնզե մեդալ, բայց այս անգամ Բրաունի հետ թիմում եղել են Ջասթին Ուորները, Անդրե դե Գրասեն և Բրենդան Ռոդնին։

2020 թվականի Օլիմպիական խաղերում Բրաունը նվաճել է բրոզե մեդալ 4x100 մ փոխանցումավազքում, իսկ 200 մ վազքում զբաղեցրել է վեցերորդ հորիզոնաակնը 20,20 արդյունքով։

## Անձնական ռեկորդներ

## Ծանոթագրություններ

Կատեգորիա:Կանադացի վազորդներ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:Կանադացի օլիմպիական մեդալակիրներ
Կատեգորիա:Կանադացի օլիմպիական մարզիկներ
Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Կանադացի օլիմպիական չեմպիոններ
Կատեգորիա:2024 թվականի Ամառային օլիմպիական խաղերի չեմպիոններ